Roqaşka-Slatina

Roqaşka-Slatina () — Sloveniyanın şərqində bolneoloji (əsasən müalicəvi sular) kurort şəhəri. Sele şəhərindən 45 km, paytaxt Lyublyanadan 82 km məsafədə yerləşdir. Şəhər "Donat Mg” adlı müalicəvi suyu ilə məşhurdur.

 Tarixi 
Roqaşka-Slatina —  Sloveniyanın və Avropanın ən qədim və məşhur kurort şəhərlərindən biridir. Slatina vadisi qədim zamanlardan məlumdur. Roma imperiyasına aid olan Petovium Celeia adlı yolun qalıqlarının bu ərazidə aşkarlanması, Roqaşkanın Roma dövründən bəri məşhur olmasını ehtimal etməyə əsas verir. Həmin ərazinin yaxınlığında Roma fibulası və qəpikləri aşkar edilmişdir. Həmin vaxtdan etibarən “Donat Mg” suyunun müalicəvi xüsusisəyyətləri məlum olmuşdur. Bu suyun müalicəsi xassələri barədə əfsanələr yaranmış, ziyarətçilərin sayı artmışdır. “Donat Mg” müalicəvi suyu barədə ilk yazılı məlumat 1572-ci ildə məşhur əlkimyaçı Leonard Turneysserin “Pison” əsərində qeyd edilmişdir. O, suyun tərkibində qızıl, "berkler", kükürd, maqnit və "yabanı" su aşkar etmişdir. 

Qraf Pyotr Zelinski 17-ci əsrdə bu sudan istifadə etməklə müalicə olunduqdan sonra, həkimlərin bu suya marağı artmışdır. Aparılmış təqdiqatlar nəticəsində bulağın müalicəvi xüsusiyyətləri təsdiq edilmiş və 19-cu əsrdə ərazidə müasir sanatoriya yaradılmışdır.

1685-ci ildə Roqaşkanın mineral suyu barədə monoqrafiya yazılmışdır.  Həmin vaxt Avropada yalnız bir bu cür monoqrafiya mövcud idi.

Kurortun yaranma vaxtı 1803-cu il hesab edilir. Həmin vaxt ətraf əraziləri qraf Ferdinand Attems almışdır. Onun təşəbbüsü ilə Roqaşka kurortuna ilk həkim təyin olunur.  Həmin həkim Qraz, Vyana və Budapeştin həkimləri ilə sıx əlaqədə idi.  Qraf Ferdinand Attems tezliklə suyun  Avstriya, Macarıstan, Xorvatiya, İtaliya, Yunanıstan və Misirdə satışını təşkil edir.

1908-ci ildə həkim-geoloq D.Knettanın rəhbərliyi altında “Donat Mg” suyunun müasir quyusu aşkar edilmişdir.Tərkibində maqneziumun yüksək olmasına görə, mineral su metabolik xəstəliklərin və diabetin müalicəsində, eyni zamanda profilaktikasında istifadə olunur.

 Görməli yerləri 

 Pleterye ordeninin monastrı
 maralçılıq ferması
 şüşə fabriki
 bir neçə orta əsrlərə aid qala

 İstinadlar 

Kateqoriya:Sloveniya şəhərləri